รายชื่อเพลงที่บันทึกโดยเทย์เลอร์ สวิฟต์

เทย์เลอร์ สวิฟต์ ในงานอเมริกันมิวสิกอะวอดส์ปี 2019
นักร้องและนักแต่งเพลงชาวอเมริกัน เทย์เลอร์ สวิฟต์ ได้ประพันธ์หรือร่วมประพันธ์ทุกเพลงในผลงานของเธอ ยกเว้นเพลงที่นำมาร้องใหม่หลายเพลงและร้องรับเชิญสองเพลง ควบคู่ไปกับเพลงบางเพลงที่ออกโดยศิลปินคนอื่น ๆ สวิฟต์เซ็นสัญญากับสำนักพิมพ์โซนี/เอทีวีทรีในปี ค.ศ. 2004 เพื่อเป็นนักประพันธ์เพลงมืออาชีพ
เธอได้ประพันธ์หรือร่วมประพันธ์เพลงคันทรีในแนชวิลล์ทั้ง 11 เพลงในอัลบั้มเปิดตัวในชื่อตัวเองของเธอ ซึ่งออกจำหน่ายโดยบิกมะชีนเรเคิดส์ในปี ค.ศ. 2006 ในปี ค.ศ. 2007 สวิฟต์ได้เปิดตัวเอกซ์เทนเดดเพลย์ (อีพี) ครั้งแรกของเธอในชื่อ เดอะเทย์เลอร์ สวิฟต์ฮอลลิเดย์คอลเล็กชัน ซึ่งประกอบด้วยเพลงคริสต์มาสคลาสสิกในเวอร์ชันคัฟเวอร์สี่เวอร์ชันและเพลงที่ประพันธ์เองอีกสองเพลง ถัดมาอัลบั้ม บิวตีฟูลอายส์ (2008) อีพีชุดที่สองของสวิฟต์ มีเพลงออลเทอร์เนตจากอัลบั้มเปิดตัวของเธอและเพลงใหม่สองเพลง
ในสตูดิโออัลบั้มชุดที่สอง เฟียร์เลส (2008) สวิฟต์ประพันธ์เพลงด้วยตัวเองแปดเพลงและร่วมประพันธ์เพลงที่เหลืออีกห้าเพลงร่วมกับลิซ โรส ซึ่งเคยร่วมงานกับเธอในอัลบั้มเปิดตัวของเธอ เธอประพันธ์เพลงทั้งหมด 14 เพลงในสตูดิโออัลบั้มชุดที่สาม สปีกนาว (2010) ด้วยตัวเธอเอง อัลบั้มนี้มีรูปแบบแนวเพลงป็อปและร็อกในกระแสหลัก ต่างจากแนวเพลงคันทรีป็อปของรุ่นก่อน ในการเปิดตัวครั้งต่อไปของเธอ เรด (2012) สวิฟต์ได้ทดลองกับรูปแบบแนวเพลงป็อป ร็อก อิเล็กทรอนิกส์ และฮิปฮอปอื่น ๆ เธอประพันธ์เพลงทั้งหมดเก้าเพลงด้วยตัวเองและประพันธ์ร่วมกับคนอื่น ๆ รวมถึง แมกซ์ มาร์ติน โปรดิวเซอร์ชาวสวีเดน และเชลล์แบ็ก มาร์ตินและเชลล์แบ็กยังร่วมงานกับเธออีกครั้งในสตูดิโออัลบั้มสองอัลบั้มถัดมาของเธอ คือ 1989 (2014) และ เรพิวเทชัน (2017) ซึ่งสวิฟต์ได้ร่วมงานกับโปรดิวเซอร์แจ็ก แอนโตนอฟฟ์ และปรับเทียบเอกลักษณ์ทางดนตรีของเธอใหม่จากแนวเพลงคันทรีสู่แนวเพลงป็อป แอนโตนอฟฟ์ยังคงร่วมงานกับสวิฟต์ในสตูดิโออัลบั้มชุดที่ 7 เลิฟเวอร์ (2019) ซึ่งถือเป็นการเปิดตัวครั้งแรกของเธอหลังจากออกจากค่ายบิกมะชีน โดยค่ายเพลงใหม่ รีพับลิกเรเคิดส์; เลิฟเวอร์ มีเพลงที่ประพันธ์ขึ้นเองเพียงสามเพลง
สวิฟต์ทำแนวเพลงใหม่เป็นออลเทอร์นาทิฟร็อกและอินดีโฟล์กในอัลบั้ม โฟล์กลอร์ และ เอฟเวอร์มอร์; นอกเหนือจากแอนโตนอฟฟ์แล้ว ยังมีแอรอน เดสเนอร์ จากวงเดอะเนชันแนล เป็นผู้อำนวยการสร้างและผู้ร่วมประพันธ์คนสำคัญอีกด้วย โจ ออลวิน อดีตคนรักของสวิฟต์เป็นผู้ประพันธ์ร่วมและผู้ผลิตเพลงที่ได้รับเลือก ตั้งแต่เดือนเมษายน ค.ศ. 2021 สวิฟต์ได้เปิดตัวอัลบั้มที่บันทึกใหม่สามอัลบั้ม ได้แก่ เฟียร์เลส (เทย์เลอร์เวอร์ชัน), เรด (เทย์เลอร์เวอร์ชัน) และ สปีกนาว (เทย์เลอร์เวอร์ชัน) เพื่อครอบครองกรรมสิทธิ์ของมาสเตอร์ในอัลบั้มที่ค่ายบิกมะชีนวางจำหน่าย อัลบั้มที่บันทึกใหม่แต่ละอัลบั้มจะมีเพลง "จากตู้นิรภัย" (from the Vault) ที่สวิฟต์เคยประพันธ์ไว้แต่ไม่รวมอยู่ในรายการเพลงที่เคยออกในต้นฉบับ เช่น "ออลทูเวล (10 มินิตเวอร์ชัน)" เป็นเวอร์ชันเต็มของเพลง "ออลทูเวล" ที่เปิดตัวก่อนหน้านี้ สตูดิโออัลบั้มต้นฉบับชุดที่ 10 ในชื่อ มิดไนส์ (2022) มีแอนโตนอฟฟ์เป็นผู้ร่วมงานหลัก และเดสเนอร์เป็นผู้ร่วมประพันธ์และผู้ร่วมอำนวยการสร้างสำหรับโบนัสแทร็กบางรายการ
นอกเหนือจากผลงานเดี่ยวแล้ว สวิฟต์ยังได้บันทึกเพลงสองเพลงในฐานะศิลปินรับเชิญโดยไม่มีเครดิตการประพันธ์ คือ "ไฮเวย์โดนต์แคร์" (ทิม แม็กกรอว์, 2013) และ "เบิร์ช" (บิกมะชีน, 2021) เธอได้ประพันธ์เพลงประกอบภาพยนตร์ เช่น วาเลนไทน์เดย์ (2010), เดอะฮันเกอร์เกมส์ (2012), ฟิฟตีเชดส์ดาร์กเกอร์ (2017), แคตส์ (2019) และ แวร์เดอะคราว์เดดส์ซิง (2022) บางเพลงที่สวิฟต์ประพันธ์โดยสวิฟต์ได้รับการปล่อยออกมาเป็นซิงเกิลเดี่ยวสำหรับโคครงการอื่น ๆ ของเธอ เช่น ซิงเกิลคริสต์มาส "คริสต์มาสทรีฟาร์ม" (2019) และเพลง "โอนลีเดอะยัง" (2020) สำหรับสารคดีของเธอ มิสอเมริกานา เพลงที่เธอประพันธ์ให้กับศิลปินคนอื่น ๆ ได้แก่ "เบสต์เดส์ออฟยัวร์ไลฟ์" (เคลลี พิกเลอร์), "ดิสอิสวอตยูเคมฟอร์" (แคลวิน แฮร์ริส ร้องรับเชิญ รีแอนนา) และ "เบตเตอร์แมน" (ลิตเติลบิกทาวน์)